Az AFP nemzetközi kép- és hírügynökség kedden kiadott egy fotómontázst, amin - elvileg - a 2018-as magyarországi országgyűlési választás miniszterelnök-jelöltjeit mutatják be. A montázson nagy meglepetésre Orbán Viktor, Karácsony Gergely, és Vona Gábor mellett Soros György látható.

Ezzel a képaláírással küldték ki a fotót - feltehetően - a világ összes szerkesztőségének: "Ez a fotómontázs a közelgő magyar választás miniszterelnök-jelöltjeit mutatja: Karácsony Gergelyt az MSZP-től, Soros Györgyöt, az Open Society Foundation elnökét, Orbán Viktor miniszterelnököt és Vona Gábort, a szélsőjobboldali Jobbik vezetőjét."

Fotó: AFP

Update: az AFP cikkünk megjelenését követően eltávolította a két osztott képet a rendszeréből. A hírügynökség elnézést kér a fotómontázs miatt.